פרשת התלונות נגד הרב טאו

פרשת התלונות נגד הרב צבי ישראל טאו, היא פרשה ציבורית שבמסגרתה התפרסמו מספר תלונות בנוגע לפגיעות מיניות שביצע לכאורה הרב טאו בנשים ובנערים. ראשית הפרשה בפרסום פוסט בפייסבוק בשנת 2022. בהמשך, לאחר פרסומים של מתלוננת נוספת, נפתחה חקירת משטרה בנושא במסגרתה הרב טאו נחקר באזהרה. התלונות דווחו בכלי התקשורת במדינת ישראל וברחבי העולם באותה תקופה, וקיבלה התייחסות ציבורית רחבה בישראל. לאחר שהחלה החקירה נשמעו עדויות נוספות בדבר פגיעות מיניות של הרב טאו. ביוני 2023 פורסם כי המשטרה סיימה את חקירתה בתלונות נגד הרב טאו, והתיק הועבר לבחינה לפרקליטות מחוז ירושלים. בפברואר 2022 הגישו בני משפחתה של נחמה תאנה תלונה כנגד אם המשפחה בחשד להריגת שנים מילדי המשפחה, ב-1989 וב-1995, שסיבת מותם נרשמה כמוות בעריסה. אם המשפחה נעצרה ונחקרה, אך התיק נגדה נסגר על ידי הפרקליטות מחמת התיישנות. בראיונות ובפרסומים שונים האשימו תאנה ואחיה את הרב טאו בשידול אימם וסיוע לה ברצח תינוקות אלה. לטענת תאנה, היא ראתה את הרב טאו ואת אימה פוגעים באחיה התינוקות. באוגוסט 2022 פרסמה נחמה תאנה פוסט בפייסבוק ובו טענה שהרב טאו פגע בה מינית במספר הזדמנויות שונות. על חלק מהמקרים שפורטו בתלונתה למשטרה חלה התיישנות. המשטרה החליטה לפתוח בחקירה. ב-13 בנובמבר 2022 התראיינה מתלוננת שנייה, דורית לנג, ולדבריה גם היא הותקפה מינית על ידי הרב טאו בביתו שבירושלים בעת שעזרה לאשתו בעבודות הבית כשזו הייתה בשמירת הריון, בראשית שנות השמונים. לדבריה האירוע הותיר בה צלקות וגרם לכך שהיא התחתנה רק בגיל מאוחר ובשל כך היא חשוכת ילדים. זמן קצר לאחר מכן פתחה משטרת ישראל בחקירה, אשר עברה לידי להב 433. במהלך החקירה נשמעו בכלי התקשורת הערכות לפיהן יקשה לבסס תשתית ראייתית לביצוע העברות. ב-17 ביוני 2023 פרסם צעיר בשם רפי פולק סרטון בדף הפייסבוק שלו בו הוא טען שהרב טאו פגע בו ובחבריו מינית בילדותם, מה שלטענתו הוביל אחד מהם להתאבד. לאחר מכן הגיש פולק תלונה במשטרה. פולק פרסם סרטון בו טען כי הוא בעצמו סירס עם סכין את הרב טאו. לאחר פרסום הסרטונים אושפז פולק בכפייה, ושוחרר בהמשך. במרץ 2023 הרב טאו נחקר באזהרה בחשד לביצוע עבירות מין, תקיפה בנסיבות מחמירות, חטיפה ומעשה מגונה בקטין ושוחרר בערבויות (ערבות צד ג' בנוסף לערבות עצמית). במעריב פורסם כי "על פי הערכה מדובר בתיק שעולה בו קושי לגיבוש תשתית ראייתית כנגד הרב וככל הנראה הוא ייסגר כלעומת שנפתח". במהלך החקירה נערך עימות בינו ובין תאנה. החקירה ארכה כחצי שנה ובמסגרתה בוצעו פעולות חקירה רבות ובכללן גביית הודאות ממעורבים רבים. ביוני 2023 הסתיימה החקירה, והמשטרה העבירה את התיק לפרקליטות מחוז ירושלים שתחליט אם להגיש כתב אישום נגד הרב. לטענת תאנה ומשפחתה, זמן קצר לאחר פרסום הפוסט פנה עורך דין ידוע למשפחתה של תאנה עם הצעה מטעמו של הרב טאו לחדול מהמאבק הציבורי נגדו ולקבל בתמורה סכום כסף משמעותי. תאנה סירבה להצעה. בקיץ 2023 רוססו כתובות גרפיטי בתוך בניין המגורים בו שוכנת דירתו של הרב טאו, כנגדו. במאי 2024 הוגשה תלונה נוספת על פגיעה מינית כנגד טאו שהועברה לבחינת הפרקליטות. בשל משך שהזמן שעבר ממועד ההתרחשות לכאורה של האירועים, ייתכן וחלה התיישנות על התלונה. ב-18 בינואר 2023 כינסה משפחתה של תאנה מסיבת עיתונאים בה הקריא אביה את טענותיה, לפיהן הרב טאו הוא בן למשפחת מנגלה והשתקע בישראל בזהות בדויה של יהודי, ואחראי לרציחתם של אזרחים ישראלים. אביה קרא לרב טאו לבצע בדיקת DNA מפוקחת על ידי רשויות החוק על מנת להוכיח את היותו יהודי. בעקבות הטענות, הרב אברהם סתיו, אשר היה בין הראשונים לתמוך בחקירה על בסיס הטענות של תאנה, אמר כי האשמותיה החדשות לגביו אינן אמינות. מספר חברי כנסת התייחסו פומבית לתלונות, וקראו למצות את החקירה של התלונות. הפרשה עוררה הדים בחברה הציונית דתית, וגרמה לשיח ער. מצד אחד, גורמים שונים המקורבים לרב טאו תמכו בו והביעו זלזול במתלוננת, תוך אזכור פרטים רפואיים אישיים אודות מצבה. מיעוט קטן מתומכי הרב טאו אף הביעו אמירות המאיימות על חייהם של מי שיתבטא בפרשה. כך למשל אמר הרב יוסף קלנר: "אם חפצי חיים, אם לא רוצים שהם, נשיהם ודורותיהם אחריהם ייפגעו - אז שיסתמו את הפה. יהיה לזה מחיר. זה עלול להגיע למחיר חייהם".. מצד שני הייתה גם תגובה נגדית שקראה לבדוק את הנושא לעומק ולא להתעלם ממנו או לזלזל במתלוננת. מספר רבנים אף קראו לחקירת משטרה בפרשה. ככלל, הפרשה עוררה דיון ציבורי ער בחברה הציונית דתית בנושאי התעללות מינית, יחסים בין אישיים בין רבנים ובכירים בקהילה ובין בני הקהילה, ומעמד הרבנים בחברה הישראלית. לקראת סוכות תשפ"ד הכריז הרב אברהם סתיו כי הוא יימנע מלרקוד בהקפות השניות בישיבת הר המור בעקבות פרשת הרב טאו. הרב אהד טהרלב נפגש עם המתלוננות נגד הרב צבי טאו, תיאר את הכאב שחש למשמע הפגיעות בנשים ובנערים, ואף התייחס בזעזוע להשתקה המתנהלת נגד הפרשה. הרב שמשון הכהן נדל הרחיב את הדיון והתייחס למגמה הנוהגת ברבים ממקרי התעללות מינית בחברה הדתית, שבה רבנים מסוימים מעלים מושגים הלכתיים כמו "מסירה" ו"לשון הרע" על מנת לשכנע ולמנוע מקורבנות תקיפה מינית ומשפחתם מלדווח לרשויות, וזאת בנוסף לשימוש בטקטיקות הפחדה כמו גרימת חילול ה'. גם בתוך ישיבות הקו היו שקראו לחקור את הדברים, והוסיפו שאין להם ספק שהרב טאו זכאי. רצח מיכל אלירז קובי נחשוני, אלישע בן קימון, המשטרה חוקרת תלונה: "הרב טאו תקף אותי מינית", באתר ynet, 10 בנובמבר 2022 Teena rattled Israel's Orthodox Jewish community with a Facebook post that accused 84-year-old rabbi Zvi Thau of raping her, NDTV.com 'Listen to me', says Israeli woman accusing top rabbi of rape, France 24, מאת "סוכנות הידיעות הצרפתית" AFP I’m not asking that they take my word for it, only that they listen to me and stop preventing victims from speaking, inquirer.net demanded an investigation into a prominent rabbi she accuses of rape, New Straits Times הסתיימה החקירה נגד הרב טאו, התיק הועבר להחלטת הפרקליטות, באתר ערוץ 7, ‏12 ביוני 2023 משה נוסבאום, ‏לאחר 25 שנים: אישה בשנות ה-50 לחייה חשודה בגרימת מותם של שני ילדיה הפעוטות, באתר ‏מאקו‏, 21 בפברואר 2022 ספיר ליפקין, ‏"אימא שלי רוצחת": בנה של האם שנחשדה בגרימת מותם של שני ילדיה לפני 25 שנה - מדבר לראשונה, באתר ‏מאקו‏, 7 בנובמבר 2022 הפרקליטות שלחה לנו מכתב שאומר שמכיוון שהרצח השני בוצע ב-1995 יש התיישנות, באתר Facebook הסיפור האישי של משפחת בוירסקי ונחמה תאנה (הקלטת הזום על הרב צבי טאו), דקה 10:07, באתר Youtube, הסיפור של ישראל צבי, התינוק הראשון הסיפור האישי של משפחת בוירסקי ונחמה תאנה (הקלטת הזום על הרב צבי טאו), דקה 34:12, באתר Youtube, סיפורו של התינוק השני, יצחק ברוך ריאיון עם נחמה תאנה, דקה 1:59, באתר ערוץ 13, "ניסיתי לעצור אותו ואת אימא שלי מלפגוע באחים שלי" קוראים לי נחמה תאנה... *הרב טאו פגע בי מינית בתור קטינה.*, באתר Facebook משה נוסבאום, ‏פרסום ראשון | צוות חקירה משטרתי מיוחד יוקם לחקירת החשדות נגד הרב צבי טאו, באתר ‏מאקו‏, 13 בנובמבר 2022 רחלי פלנט רוזן, ‏נחמה תאנה: "גם אם הרב טאו יזוכה, אני אמשיך להילחם על האמת", באתר "סרוגים", 12 במרץ 2023 אטילה שומפלבי, קובי נחשוני, המתלוננת השנייה נגד הרב טאו: "פניתי למשטרה בזמן אמת, אמרו לי 'תעופי מפה'", באתר ynet, 14 בנובמבר 2022 נדב אייל, עדות של דורית על מה עשה לה לדבריה הרב צבי טאו ואיך חייה נהרסו, באתר טוויטר, כתבה מערוץ 13 אור רביד, ‏החקירה נגד הרב טאו עברה ממחוז ש"י ליאח"ה בלהב 433 "בגלל הרגישות", באתר ‏מאקו‏, 20 בנובמבר 2022 שלי טפיירו ושלי טפיירו, התיק נגד הרב טאו בגין עבירות מין ייסגר, באתר כאן – תאגיד השידור הישראלי, 19 בדצמבר 2022 יאיר שלג, הקשה ביותר היה לשמוע את ר', צעיר בן 19 שמעיד שהרב טאו פגע בו ובכמה מחבריו כשהיו ילדים, באתר Facebook אתר רוטר, ״גם אני נפגעתי מהרב טאו״ \\ ר' בן 19 ממעלה חבר חושף בפנים גלויות גם אני נפגעתי מינית על ידי הרב צבי טאו בתור ילד קטן שרון בריק-דשן, פרשת הרב טאו לא יכולה להישאר אירוע פנים-חרד"לי, באתר קולך, 21/9/2023 שרון בריק־דשן, פרשת הרב טאו לא יכולה להישאר אירוע פנים־חרד"לי, באתר הארץ, 21 בספטמבר 2023 אלון חכמון, ‏הרב צבי טאו נחקר באזהרה בלהב 433 בחשד לעבירות מין, באתר מעריב אונליין, 5 במרץ 2023 רחלי פלנט רוזן, ‏במהלך החקירה: הרב טאו התעמת עם נחמה תאנה, באתר "סרוגים", 5 במרץ 2023 אלון חכמון, ‏הסתיימה חקירת הרב טאו: התיק הועבר להחלטת הפרקליטות, באתר מעריב אונליין, 12 ביוני 2023 שלומי הלר‏, הסתיימה חקירת הרב טאו: חשוד באונס וחטיפה, באתר וואלה, 12 ביוני 2023 קובי נחשוני, אלישע בן קימון, ההצעה למתלוננת נגד הרב טאו: כסף תמורת שתיקה, באתר ynet, 14 בנובמבר 2022 רחלי פלנט רוזן, ‏נחמה תאנה: "גם אם הרב טאו יזוכה, אני אמשיך להילחם על האמת", באתר "סרוגים", 12 במרץ 2023 יאיר שרקי, ‏גרפיטי על דלת ביתו של הרב צבי טאו: "אנס אותי, רצח לי את הנשמה", באתר ‏מאקו‏, 20 ביוני 2023 אלון חכמון, ‏"רצחת לי את הנשמה": כתובות גרפיטי רוססו סמוך לביתו של הרב טאו שנחשד באונס, באתר מעריב אונליין, 20 ביוני 2023 ביני אשכנזי, שלומי הלר‏, פרסום ראשון: תלונה נוספת הוגשה נגד הרב טאו בגין הטרדה מינית, באתר וואלה, 19 במאי 2024 הרב אברהם סתיו: ייתכן ושגיתי שגיאה חמורה, באתר "סרוגים", 18 בינואר 2023 חה״כ ד״ר מטי צרפתי הרכבי, קריאה מעל במת הכנסת לעמוד לצדה של המתלוננת ולהצטרף לדרישה הבסיסית כל כך - לחקור את תלונתה, באתר פייסבוק חה"כ מרב מיכאלי, אמש הייתה לי את הזכות להגיע להפגנה של המתלוננת שנפגעה על ידי הרב טאו., באתר פייסבוק רחלי פלנט-רוזן, ‏ח"כ טרופר: "יש לחקור את כלל הטענות נגד הרב טאו", באתר "סרוגים", 7 ביוני 2023 שמעון בן שעיה, ‏פרשת הרב טאו והקשר לישיבת הר המור, באתר "סרוגים", 28 בנובמבר 2022 קלמן ליבסקינד, ‏רבנים בכירים בעולם הישיבות הדתי־לאומי הפכו לסכנה חינוכית של ממש לדור הצעיר שלנו, באתר מעריב אונליין, 24 בדצמבר 2022 הרב יוסף קלנר על פרשת הרב טאו: "מי שפותח את הפה – יהיה לזה מחיר", באתר מקור ראשון הרב ד"ר אביעד הולנדר, הרב טאו מציג: שתיקה רבנית והשתקה ציבורית, באתר ישראל היום הרב דרוקמן על החשדות נגד הרב טאו: "אם זה נכון צריך לתלות אותו", באתר מעריב אונליין, 7 בדצמבר 2022 קלמן ליבסקינד: רבנים בציונות הדתית הפכו לסכנה חינוכית, באתר "סרוגים", 24 בדצמבר 2022 הרב יובל שרלו: פרשת הרב טאו חייבת להתברר, באתר "סרוגים", 9 בנובמבר 2022 הרב מדן, יש בתלונות יסודות המחייבים בדיקה עמוקה של מעשיו של הרב שרון כידון וישי שנרב, הרב דוד סתיו על פרשת הרב טאו: הצעת ההשתקה מטילה צל כבד על האירוע, באתר ynet, 14 בנובמבר 2022 ידידיה שלמן, הרב יעקב מדן על פרשת הרב טאו: חילול השם הוא מעשה העבירה, ולא חשיפתה, באתר ערוץ 7, 3 בספטמבר 2023 בת אל קולמן, פרשת הרב טאו: בין הצעקה להכחשה, באתר מקור ראשון, 17 בנובמבר 2022 נעמה מורל, העדויות נגד הרב טאו הן נקודת האל-חזור במהפכה הפמיניסטית בחברה הדתית, באתר הארץ, 21 בנובמבר 2022 הרב אברהם סתיו: לא ארקוד יותר בהקפות בהר המור, באתר "סרוגים", 1 באוקטובר 2023 אהד טהרלב, ‏פרשת הרב טאו: המסקנה של הרב טהרלב מהפגישה עם המתלוננות, באתר "סרוגים", 28 בספטמבר 2023 שמשון הכהן נדל, ‏פרשת הרב טאו | דיווח על חשדות להתעללות בעין הלכתית, באתר "סרוגים", 20 בנובמבר 2022 ערוץ 7, הרב נתנאל אלישיב בהתייחסות לפרשת הרב טאו: הסיפור הזה לא יכול להישאר כפי שהוא, באתר ערוץ 7, 10 בנובמבר 2022